**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā |  Nr.247/10(prot. Nr.10, 26.§) |  |

Par zemesgabala Lielā ielā, blakus

nekustamajam īpašumam Lielā ielā 11,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu, pārejas noteikumu 11.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot SIA "Narvesen Baltija" 2022.gada 2.maija vēstuli Nr.55 "Par līguma termiņa pagarināšanu", zemes nomas pārjaunojuma līgumu, kas 2014.gada 16.maijā noslēgts starp Liepājas pilsētas pašvaldību un SIA "Narvesen Baltija" (iepriekš - sabiedrība ar ierobežotu atbildību "Narvesen Baltija"), Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 23.maija priekšlikumu (sēdes protokols Nr.10) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 9.jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Pagarināt 2014.gada 16.maijā noslēgtā zemes nomas pārjaunojuma līguma ar SIA "Narvesen Baltija" (reģistrācijas Nr.40003365783; juridiskā adrese: Satekles iela 2B, Rīga) par zemesgabala Liepājā, Lielā ielā (kadastra apzīmējums 1700 033 0234) daļas 100 kv.m platībā nomu preses kioska uzstādīšanai un apsaimniekošanai termiņu uz 5 (pieciem) gadiem.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2014.gada 16.maijā noslēgtajā zemes nomas pārjaunojuma līgumā šādu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā 2014.gada 1.aprīlī un ir spēkā līdz 2027.gada 4.augustam".

3. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā ar 2014.gada 16.maijā noslēgtajā zemes nomas pārjaunojuma līgumā noteikto vērtējumu.

4. Gadījumā, ja SIA "Narvesen Baltija" vainas dēļ grozījums par zemes nomas pārjaunojuma līguma darbības termiņa pagarināšanu netiek noslēgts viena mēneša laikā no šī lēmuma pieņemšanas dienas, lēmums zaudē spēku un zemesgabala daļa atbrīvojama.

5. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas pārjaunojuma līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |